На основу члана 27. Одлуке о јавној расправи („Службени лист Општине Бачке Паланка“, бр. 21/2019), Општинско веће Општине Бачка Паланка упућује

**ЈАВНИ ПОЗИВ**

**ЗА ЈАВНУ РАСПРАВУ О НАЦРТУ ОДЛУКЕ О БУЏЕТУ ОПШТИНЕ БАЧКА ПАЛАНКА ЗА 2024. ГОДИНУ**



1. У поступку припреме Одлуке о буџету Општине Бачка Паланка за 2024. годину, Општинско веће Општине Бачка Паланка спроводи јавну расправу о Нацрту oдлуке о буџету Општине Бачка Паланка за 2024. годину (у даљем тексту: Нацрт oдлуке).
2. Јавна расправа Нацрта oдлуке ће се одржати у периоду од 10. октобра до 31. октобра 2023. године.
3. Учесници у јавној расправи су представици органа јединице локалне самоуправе, грађани, представници месних заједница, јавних предузећа и установа, невладиних организација, политичких партија и др.заинтересоване стране.
4. Програм јавне расправе о Нацрту одлуке са Нацртом одлуке објављује се на интернет страници Општине Бачка Паланка [www.backapalanka.rs](http://www.backapalanka.rs).
5. Предлози и сугестије се достављају Одељењу за финансије и буџет на е-mail: [finansije@backapalanka.org.rs](mailto:finansije@backapalanka.org.rs) и поштом на адресу: Одељење за финансије и буџет Општинске управе Општине Бачка Паланка, Краља Петра бр. 16, 21 400 Бачка Паланка.
6. Нацрт одлуке биће представљен на отвореном састанку, који ће се одржати 27. октобра 2023. године, у 9,00 часова у великој сали Општине Бачка Паланка, Краља Петра бр. 16 у Бачкој Паланци.
7. По окончању јавне расправе Општинско веће општине Бачка Паланка ће сачинити извештај о спроведеној јавној расправи, те у року од 15 дана од дана окончања јавне расправе исти објавити на интернет презентацији Општине Бачка Паланка.

